proxectonos/corpus_dominio_legal_administrativo_tmp huggingface dataset:
DECRETO 196/2005, do 30 de xuño, polo que se declara a urxente ocupación, para efectos de expropiación forzosa, polo Concello do Irixo, dos bens e dereitos necesarios para a realización das obras do proxecto de camiño do Irixo-Saavedra.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 15/07/2005

O Concello do Irixo, en sesión do día cinco de febreiro de dous mil catro, aprobou o proxecto de camiño do Irixo-Saavedra e, na sesión do quince
de maio de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a obra consiste no acondicionamento e ensanchamento dun camiño de acceso a Saavedra, que debido á súa estreitez unicamente permite que poida circular un vehículo, debendo no caso de atoparse dous en dirección contraria, parar e apartarse cedendo o paso un ao outro, esta situación xa foi causa de varios accidentes e crea un punto de perigo permanente tanto para os vehículos como para a seguridade dos peóns. A este problema de seguridade, únese a imposibilidade para acceder a vehículos grandes como ambulancias ou vehículos contraincendios, polo que no caso dalgunha continxencia que necesite de vehículos pesados, estaría imposibilitada a asistencia.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día trinta de xuño de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Irixo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de camiño do Irixo-Saavedra, debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, trinta de xuño de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
ORDE do 12 de xullo de 2005 pola que se prorroga o prazo para a presentación da comunicación e xustificación de datos, establecido pola Orde do 30 de maio de 2005, para a aplicación do réxime de pagamento único.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 15/07/2005

A Orde do 30 de maio de 2005, publicada no Diario Oficial de Galicia nº 114, do 15 de xuño, regula na Comunidade Autónoma de Galicia o procedemento para a actualización dos datos e a identificación dos agricultores que poderán acollerse ao réxime de pagamento único, segundo o artigo 33 do Regulamento (CE) nº 1782/2003, do Consello, do 29 de setembro, coa finalidade de coñecer os
elementos necesarios para o establecemento provisional dos dereitos de axuda, segundo o previsto no artigo 12-2º do Regulamento (CE) 795/2004, da Comisión, do 21 de abril.
En relación coas comunicacións ao Fondo Galego de Garantía Agraria (Fogga) para actualización de datos a que se refire o artigo 10 da dita orde prevese, nos seus puntos 1 e 2, que a comunicación dos datos cos xustificantes e documentación nos modelos, segundo os casos, dos anexos III a X (artigo 10.1º) e anexos I e II (artigo 10.2º) deberán presentarse con anterioridade ao 15 de xullo de 2005, de conformidade coa Orde APA/1171/2005, do 15 de abril.
Polas dificultades da posta en marcha propias do novo sistema xunto co elevado número de cambio de situacións producidas desde o inicio do período de referencia, cómpre modificar a data prevista na Orde do 30 de maio de 2005, establecendo como data límite o 15 de agosto de 2005.
En consecuencia, de acordo co previsto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 50/2002, do 14 de febreiro,
DISPOÑO:
Artigo único.
A data límite para a presentación ao Fondo Galego de Garantía Agraria (Fogga), das comunicacións cos xustificantes e documentación a que se refieren os parágrafos 1 e 2 do artigo 10 da Orde do 30 de maio de 2005, de actualización de datos e identificación de agricultores para a aplicación do réxime do pagamento único, será o 15 de agosto de 2005.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de xullo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 7 de xullo de 2005 de cesión dun vehículo a favor do Concello de Aranga.
CONSELLERÍA DE MEDIO AMBIENTE — III. OUTRAS DISPOSICIÓNS — 15/07/2005

O 18 de abril de 1995 subscribiuse convenio co alcalde do Concello de Aranga en representación dos concellos de Aranga, Irixoa, Paderne e Vilarmaior, polo que se lle cedía, aos referidos concellos, para o seu uso, un vehículo recolector-compactador de residuos sólidos urbanos, modelo M.110.150 de 3.100 MM.EE, número de bastidor VSKM1116KRA374560, matrícula C-6851-BK.
Próximo o vencemento do prazo de dez anos previsto no convenio para a devandita cesión, formulouse requerimento a todos os concellos para que manifestasen, de ser o caso, o seu interese en continuar usando o devandito equipo móbil, para efectos de proceder a realizar os trámites oportunos para o efecto.
En resposta a este requirimento, o único que manifesta o seu interese en continuar coa devandita cesión é o Concello de Aranga.
Exposto canto antecede, de conformidade co establecido nos artigos 35 bis da Lei 3/1985, do 12 de abril, do patrimonio da Comunidade Autónoma galega, no artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, e de acordo coas atribucións que me confire o artigo 34 da Lei 1/1983, do 22 de febreiro, reguladora da Xunta e o seu presidente,
RESOLVO:
Primeiro.-Ceder en propiedade ao Concello de Aranga, para o seu destino ao servizo de recollida
de residuos sólidos urbanos, o seguinte vehículo recolector-compactador:
Matrícula: C-6851-BK.
Modelo: Nissan M.110.150 de 3.100 MM.EE.
Número de bastidor: VSKM1116KRA374560.
Segundo.-O Concello de Aranga comprométese a destinar o vehículo obxecto desta cesión ao servizo de recollida de residuos sólidos urbanos.
Terceiro.-Os gastos derivados da cesión, seguros, impostos, mantemento, conservación do material cedido e as indemnizacións derivadas das posibles declaracións de responsabilidade civil ou criminal por uso do material, calquera que sexa a súa contía, serán por conta do concello.
Cuarto.-Se o vehículo cedido non se aplicase ao fin sinalado ou deixase de estalo con posterioridade, se se descoidase ou utilizase con grave quebrantamento, ou se incumprisen as condicións que se detallan nesta orde, considerarase resolta a cesión e os bens reverterán á comunidade autónoma, que terá dereito a percibir, logo da taxación pericial, o valor dos detrimentos ou das deterioracións que se experimentasen.
Quinto.-Para a formalización da cesión, observarase o disposto no artigo 96.bis 4 do Decreto 50/1989, do 9 de marzo, polo que se aproba o Regulamento do patrimonio da comunidade autónoma, e realizarase mediante acta subscrita polo alcalde do concello ou persoa en que delegue e o secretario xeral da consellería ou funcionario en quen delegue, na cal constará o acordo de cesión en propiedade e a aceptación polo cesionario.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de xullo de 2005.
José Manuel Barreiro Fernández
Conselleiro de Medio Ambiente
CORRECCIÓN de erros.-Resolución do 9 de maio de 2005 pola que se ordena a publicación do acordo do Consello da Xunta de Galicia do 6 de maio de 2005, polo que se aproba a nova relación de postos de traballo da Consellería de Asuntos Sociais, Emprego e Relacións Laborais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/07/2005

Advertidos erros na Resolución do 9 de maio de 2005, publicada no DOG nº 94, do mércores, 18 de maio de 2005, compre facer as oportunas correccións:
-Na páxina 8.340, no punto terceiro, hai que engadir os seguintes postos de traballo:
Código
Denominación
Motivación
AS.C99.20.901.15090.001
Director O.E. 1
Postos de especial responsabilidade
AS.C99.20.901.27560.001
Director O.E. 1
polo desempeño de funcións directivas
AS.C99.20.901.27640.001
Director O.E. 1
e de coordinación
AS.C99.20.901.32190.001
Director O.E. 1
AS.C99.20.901.32320.001
Director O.E. 1
AS.C99.20.901.36030.001
Director O.E. 1
AS.C99.20.901.36240.001
Director O.E. 1
AS.C99.20.901.36380.001
Director O.E. 1
AS.C99.20.901.36440.001
Director O.E. 1
-Na páxina 8.353, no centro de destino «DELEGACIÓN PROVINCIAL LUGO», onde di: «AS.C99.10.000.27001.102.-XEFE DE SECCIÓN», debe dicir: «AS.C99.10.000.27001.101.-XEFE DE SECCIÓN».
-Na páxina 8.366, no centro de destino «OFICINA DE EMPREGO DE FERROL-ESTEIRO», no posto «AS.C99.20.902.15350.019.-ORDENANZA», na columna vacante onde di: «NON», debe dicir: «SI».
-Na páxina 8.375, no punto código-descrición das formacións específicas, onde di: «385 TÉCNICO DE NIVEL INTERMEDIO DE PREVENCIÓN DE RISCOS LABORAIS (R.I.)», debe dicir: «385 TÉCNICO DE NIVEL INTERMEDIO DE PREVENCIÓN DE RISCOS LABORAIS».
DECRETO 312/2005, do 11 de agosto, polo que se nomea secretario xeral da Consellería de Educación e Ordenación Universitaria a Benito Roberto Fernández Rodríguez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Educación e Ordenación Universitaria e logo de deliberación do Consello da Xunta
de Galicia, na súa reunión do día once de agosto de dous mil cinco,
Nomeo secretario xeral da Consellería de Educación e Ordenación Universitaria a Benito Roberto Fernández Rodríguez.
Santiago de Compostela, once de agosto de dous mil cinco.
Emilio Pérez Touriño
Presidente
Laura Elena Sánchez Piñón
Conselleira de Educación e Ordenación Universitaria
ORDE do 4 de xullo de 2005 pola que se amplía a dotación orzamentaria para a concesión de axudas destinadas aos investimentos en transformación e comercialización de produtos agrarios para o exercicio de 2005 convocadas pola Orde do 16 de decembro de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/07/2005

Pola orde da Consellería de Política Agroalimentaria e Desenvolvemento Rural, do 16 de decembro de 2004 (DOG nº 247, do 22 de decembro), convócanse para o ano 2005 as axudas para os investimentos en transformación e comercialización de produtos agrarios. As bases reguladoras destas axudas establécense na orde desta consellería, do 4 de xuño de 2001 e modificacións posteriores.
No artigo 5 da Orde do 16 de decembro de 2004 detállanse as aplicacións orzamentarias e os importes económicos previstos para o financiamento das devanditas axudas. Tendo en conta o elevado número e dimensión das solicitudes de axuda recibidas e a necesidade dun maior financiamento, convén ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido nas ordes desta consellería citadas anteriormente.
Por todo o exposto, en consonancia co establecido no artigo 30º.I.1 e 3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se contempla na orde desta consellería, do 16 de decembro de 2004 (DOG nº 247, do 22 de decembro), pola que se convocan para o ano 2005 as axudas para os investimentos en transformación e comercialización de produtos agrarios, nun total de 23.353.006,13 euros, tal e como se especifica de seguido:
* A aplicación orzamentaria 09.04.712B.770.0 increméntase en 17.738.113,15 A para a anualidade 2005 e en 2.000.000 A para a anualidade 2006.
* A aplicación orzamentaria 09.04.615-A.770.0 increméntase en 2.864.892,98 A para a anualidade 2005.
* Engádese a aplicación orzamentaria 09.04.612-A.770.0 dotada de 750.000 A para a anualidade 2005.
Segundo.-En todo caso, a concesión destas axudas estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta ao prazo que se establece para a presentación de solicitudes de axuda na devandita Orde do 16 de decembro de 2004.
Santiago de Compostela, 4 de xullo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 17 de xuño de 2005 pola que se declara de interese galego a Fundación Fuertes e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/07/2005

Con data do 21 de marzo de 2005 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 9 de marzo de 2005, pola que se clasifica como benéfico-social a Fundación Fuertes, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
O obxecto da fundación, segundo establece o artigo 5 dos seus estatutos, é o seguinte:
1. Loitar de forma permanente e creativa contra a exclusión social e discriminación das persoas por razóns físicas, sociais e culturais.
2. Promover, atender e apoiar as persoas con risco de exclusión por razóns físicas, sociais e culturais, prestando especial atención ás que teñan discapacidade física, psíquica, mental e/ou sensorial, sen que teñan caracter excluínte.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese
galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o regulamento de organización e funcionamento do protectorado das fundacións de interese galego e no Decreto 8/2003, do 18 de xaneiro, polo que se modifica a estrutura orgánica da Xunta de Galicia,
DISPOÑO:
Primeiro.-Declarar de interese galego a Fundación Fuertes, ao cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Fuertes, no rexistro de fundacións de interese galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ao inicio do exercicio económico para o que se formula, e debendo solicitar as preceptivas autorizacións cando sexan necesarias.
Santiago de Compostela, 17 de xuño de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
DECRETO 313/2005, do 11 de agosto, polo que se nomea secretario xeral da Consellería de Innovación e Industria a Emilio Nogueira Moure.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Emilio Nogueira Moure secretario xeral da Consellería de Innovación e Industria.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 299/2005, do 11 de agosto, polo que se dispón que cese Odilo Martiñá Rodríguez como director xeral de Formación e Colocación da Consellería de Asuntos Sociais, Emprego e Relacións Laborais.
CONSELLERÍA DE TRABALLO — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Odilo Martiñá Rodríguez como director xeral de Formación e Colocación da Consellería de
Asuntos Sociais, Emprego e Relacións Laborais, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 314/2005, do 11 de agosto, polo que se nomea secretario xeral da Consellería do Medio Rural a Alberte Souto Souto.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Alberte Souto Souto secretario xeral da Consellería do Medio Rural.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
CORRECCIÓN de erros.-Lei 13/2004, do 29 de decembro, de orzamentos xerais da Comunidade Autónoma de Galicia para o ano 2005.
PRESIDENCIA — I. DISPOSICIÓNS XERAIS — 01/03/2005

Advertido erro no texto publicado no Diario Oficial de Galicia nº 253, do xoves 30 de decembro de 2004, cómpre realizar a oportuna corrección:
Na páxina 18.378, artigo 3, punto tres, enriba do cadro, debe dicir: «(miles de euros)».
DECRETO 315/2005, do 11 de agosto, polo que se nomea director xeral de Estruturas e Infraestruturas Agrarias a Xosé Carballido Presas.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Xosé Carballido Presas director xeral de Estruturas e Infraestruturas Agrarias.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
DECRETO 317/2005, do 11 de agosto, polo que se nomea director xeral de Desenvolvemento Rural a Edelmiro López Iglesias.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta
do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Edelmiro López Iglesias director xeral de Desenvolvemento Rural.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
DECRETO 186/2005, do 30 de xuño, polo que se dispón que cese Ramón Ordás Badía como director xeral de Industria, Enerxía e Minas.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 01/07/2005

De conformidade co establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación, Industria e Comercio e logo da deliberación do Consello da Xunta de Galicia na súa reunión do trinta de xuño de dous mil cinco,
DISPOÑO:
Que cese, por petición propia, Ramón Ordás Badía como director xeral de Industria, Enerxía e Minas, agradecéndolle os servizos prestados.
Santiago de Compostela, trinta de xuño de dous mil cinco.
Manuel Fraga Iribarne
Presidente
Juan Rodríguez Yuste
Conselleiro de Innovación, Industria e Comercio
ORDE do 30 de xuño de 2005 pola que se dispón que o secretario xeral da Consellería de Innovación, Industria e Comercio se encargue do despacho dos asuntos da Dirección Xeral de Industria, Enerxía e Minas.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 01/07/2005

Producido o cesamento do titular da Dirección Xeral de Industria, Enerxía e Minas, cómpre adoptar as medidas inmediatas para que, sen prexuízo do
posterior nomeamento do novo titular deste centro directivo, se asegure o correcto funcionamento do servizo e dos asuntos encomendados ao devandito órgano administrativo.
Polo tanto, en virtude das atribucións que me confire o artigo 3 do Decreto 223/2003, do 11 de abril, polo que se establece a estrutura orgánica da Consellería de Innovación, Industria e Comercio e se distribúe a competencia para o exercicio da potestade sancionadora entre os seus órganos, modificado polo Decreto 82/2004, do 22 de abril, en relación co artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo 1º
O exercicio das competencias da Dirección Xeral de Industria, Enerxía e Minas, previstas no artigo 11 do Decreto 223/2003, do 11 de abril, polo que se establece a estrutura orgánica da Consellería de Innovación, Industria e Comercio e se distribúe a competencia para o exercicio da potestade sancionadora entre os seus órganos, modificado polo Decreto 82/2004, do 22 de abril, será asumido polo secretario xeral ata que se produza a incorporación do novo titular á devandita dirección xeral.
Artigo 2º
Sempre que se exerzan competencias con base na suplencia establecida nesta orde, deberá facerse constar así nos actos ou resolucións administrativas correspondentes.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 30 de xuño de 2005.
Juan Rodríguez Yuste
Conselleiro de Innovación, Industria e Comercio
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 318/2005, do 11 de agosto, polo que se nomea director xeral de Investigación, Tecnoloxía e Formación Agroforestal a Gonzalo Flores Calvete.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Gonzalo Flores Calvete director xeral de Investigación, Tecnoloxía e Formación Agroforestal.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
RESOLUCIÓN do 22 de marzo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da táboa salarial a partir do 1 de xaneiro de 2004-2004 e 2005 do convenio colectivo do sector de industrias de panificación.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 01/07/2005

Vista a acta da táboa salarial a partir do 1 de xaneiro de 2004-2004 e 2005, do convenio colectivo do sector de industrias de panificación, con nº de código 3600785, que tivo entrada no rexistro único do edificio administrativo da Xunta de Galicia en Vigo o día 4-3-2005, subscrita pola comisión negociadora do convenio con data 17-2-2005. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Disponer a súa publicación no Diario Oficial de Galicia.
Vigo, 22 de marzo de 2005.
Joaquín Macías Sánchez
Delegado provincial de Pontevedra
Asociación Provincial de Industriales
de Panificación de Pontevedra-Aproinpa
Táboa salarial ano 2004/2005
Categoría profesional
2004
2004
2005
Técnicos
Salarios
Salarios
Salarios
Xefe de fabricación
703,77
712,22
730,02
Administrativos
Salarios
Salarios
Salarios
Xefe de oficina
611,97
619,31
634,80
Oficial administrativo
552,24
558,87
572,84
Auxiliar administrativo
520,21
526,45
539,61
Persoal de obrador
Euros/día
Euros/día
Euros/día
Encargado
21,04
21,29
21,82
Oficial artesán
22,49
22,76
23,33
Oficial de pa
21,04
21,29
21,82
Oficial de masa
20,49
20,74
21,25
Oficial de mesa
20,05
20,29
20,80
Amasador
19,94
20,18
20,68
Axudante
20,05
20,29
20,80
Aprendiz
17,94
18,16
18,61
Servizos complementarios
Euros/día
Euros/día
Euros/día
Autovenda/repartidor
18,22
18,44
18,90
Vendedor/demostrador de establecemento
17,94
18,16
18,61
Persoal de limpeza
17,94
18,16
18,61
Euros/día
Euros/día
Euros/día
Complemento de transporte
3,46
3,50
3,59
CORRECCIÓN de erros.-Resolución do 17 de xuño de 2005 pola que se aproba o Programa de Xestión de Residuos de Construción e Demolición de Galicia 2005-2007.
CONSELLERÍA DE MEDIO AMBIENTE — III. OUTRAS DISPOSICIÓNS — 01/07/2005

Advertido erro na publicación da Resolución do 17 de xuño de 2005, publicada no DOG número 122, do 27 de xuño de 2005, é necesario facer a seguinte corrección:
Na páxina 11.325, no título da resolución onde di: «Resolución do 17 de xuño de 2005 pola que se aproba o Programa de Xestión de Residuos de Construción e Demolición de Galicia 2005-2007.», debe dicir: «Resolución do 17 de xuño de 2005 pola que se acorda facer público o Programa de Xestión de Residuos de Construción e Demolición de Galicia 2005-2007.».
RESOLUCIÓN do 16 de xuño de 2005, da Dirección Xeral de Calidade e Avaliación Ambiental, pola que se publica o anuncio do extracto de concesión de axudas.
CONSELLERÍA DE MEDIO AMBIENTE — III. OUTRAS DISPOSICIÓNS — 01/07/2005

De acordo co establecido no artigo 12 da Lei 14/2004, do 29 de decembro, de medidas tributarias e de réxime administrativo, a través do cal se efectúa a adaptación na Comunidade Autónoma de Galicia da Lei 38/2003, xeral de subvencións, procédese por este anuncio á publicación do extracto das axudas convocadas pola Consellería de Medio Ambiente ao abeiro da Orde do 14 de setembro de 2004 para o transporte de residuos sólidos urbanos, en particular daquelas que, individualmente consideradas, teñen superado os 3.000 A que se sinalan no artigo antes citado.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2004, o seguinte:
a) Norma reguladora da convocatoria: Orde do 14 de setembro de 2004 (DOG nº 183, do 20 de setembro) pola que se convoca e regula o réxime de concesión de axudas destinadas a entidades locais de Galicia para o transporte de residuos sólidos urbanos ás estacións de transferencia de residuos ou plantas de selección.
b) Crédito orzamentario: 15.04.342A.760.0.
c) Finalidade da axuda: contribuír a abaratar os custos de transporte que teñen que sufragar os concellos polo transporte de residuos sólidos urbanos ata a estación de transferencia ou planta de selección correspondente cando esta dista máis de 25 quilómetros da casa do concello.
d) Destinatarios: concellos, mancomunidades e agrupacións de municipios legalmente constituídas na Comunidade Autónoma de Galicia que cumpren os requisitos fixados pola orde da convocatoria.
e) Entidades beneficiarias e importe das axudas:
-Mancomunidade de concellos da comarca de Verín: 28.001 A.
-Concello de Teo: 4.369 A.
-Concello de Sada: 3.724 A.
-Concello de Ames: 3.313 A.
-Concello de Melide: 4.435 A.
-Concello de Cariño: 3.200 A.
-Concello de Vilalba: 6.090 A.
Santiago de Compostela, 16 de xuño de 2005.
José Manuel Álvarez-Campana Gallo
Director xeral de Calidade e Avaliación Ambiental
DECRETO 33/2005, do 28 de febreiro, polo que se lle encarga o despacho de asuntos da Presidencia, durante a ausencia do seu titular, ao vicepresidente primeiro da Xunta de Galicia.
PRESIDENCIA — II. AUTORIDADES E PERSOAL — 01/03/2005

Con motivo da viaxe do presidente da Xunta de Galicia á República Oriental do Uruguai, é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República Oriental do Uruguai, encárgaselle o despacho de asuntos da Presidencia, desde o día 1 de marzo ata o seu regreso, ao vicepresidente primeiro da Xunta de Galicia.
Santiago de Compostela, vinte e oito de febreiro de dous mil cinco.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 319/2005, do 11 de agosto, polo que se nomea secretario xeral da Consellería de Sanidade a José Manuel Peña Penabad.
CONSELLERÍA DE SANIDADE — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Sanidade e logo de deliberación do Consello da Xunta de Galiciam na súa reunión do día once de agosto de dous mil cinco,
Nomeo a José Manuel Peña Penabad secretario xeral da Consellería de Sanidade.
Santiago de Compostela, once de agosto de dous mil cinco.
Emilio Pérez Touriño
Presidente
María José Rubio Vidal
Conselleira de Sanidade
ORDE do 31 de xaneiro de 2005 pola que se lle autoriza a ampliación dunha unidade de educación especial ao centro privado Agarimo de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/03/2005

Examinado o expediente presentado polo centro privado Agarimo de Arteixo (A Coruña), no cal solicita autorización para a ampliación dunha unidade de educación especial no devandito centro.
Tendo en conta que o expediente foi tramitado pola Delegación Provincial da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro,
de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Real decreto 334/1985, do 6 de marzo, de ordenación da educación especial (BOE do 16 de marzo); a Orde ministerial do 30 de xaneiro de 1986 (BOE do 4 de febreiro); o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizarlle a ampliación dunha unidade de educación especial ao centro privado Agarimo de Arteixo (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 31 de xaneiro de 2005.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Arteixo.
Localidade: A Baiuca.
Enderezo: Laxobre-A Baiuca.
Denominación: centro privado Agarimo.
Titular: Asociación Agarimo.
Código do centro: 15020431.
Composición resultante:
Educación especial: 4 unidades de psíquicos.
Educación básica de adultos:
Nivel I: 1 unidade.
Nivel II: 1 unidade.
Nivel III: 2 unidades.
DECRETO 320/2005, do 11 de agosto, polo que se nomea secretario xeral do Servizo Galego de Saúde a Antolín Rodríguez Martínez.
CONSELLERÍA DE SANIDADE — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Sanidade e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo secretario xeral do Servizo Galego de Saúde a Antolín Rodríguez Martínez.
Santiago de Compostela, once de agosto de dous mil cinco.
Emilio Pérez Touriño
Presidente
María José Rubio Vidal
Conselleira de Sanidade
DECRETO 316/2005, do 11 de agosto, polo que se nomea director xeral de Produción, Industrias e Calidade Agroalimentaria a Antonio Santiago Oca Fernández.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Antonio Santiago Oca Fernández director xeral de Produción, Industrias e Calidade Agroalimentaria.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
ORDE conxunta do 28 de febreiro de 2005, das consellerías de Política Agroalimentaria e Desenvolvemento Rural e de Medio Ambiente, pola que se modifica o prazo de presentación de solicitudes no réxime de axudas destinadas a paliar a incidencia no sobrecusto do gasóleo agrícola nos resultados económicos das explotacións e cooperativas agrarias.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/03/2005

Publicada no Boletín Oficial do Estado o pasado 26 de febreiro, a Orde do 24 de febreiro do 2005
do Ministerio de Agricultura, Pesca e Alimentación, pola que se amplían os prazos de aplicación da orde pola que se establecía un réxime temporal de axudas ao sector agrario, faise preciso trasladar a dita ampliación ao réxime de axudas destinadas a paliar a incidencia no sobrecusto do gasóleo agrícola establecido por esta comunidade autónoma.
Consecuentemente e en virtude das competencias que lle son atribuídas pola normativa vixente á Consellería de Política Agroalimentaria e Desenvolvemento Rural e á Consellería de Medio Ambiente,
DISPOÑEMOS:
Artigo único.-O prazo de presentación de solicitudes de axudas destinadas a paliar a incidencia no sobrecusto do gasóleo agrícola nos resultados económicos das explotacións e cooperativas agrarias, previsto no artigo 4 da Orde do 21 de xaneiro de 2005 (DOG nº 16, do 25 de xaneiro), rematará o día 15 de marzo de 2005.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de febreiro de 2005.
José Antonio Santiso MiramontesJosé Manuel Barreiro Fernández
Conselleiro de Política AgroalimentariaConselleiro de Medio Ambiente
e Desenvolvemento Rural
DECRETO 321/2005, do 11 de agosto, polo que se nomea secretario xeral da Consellería de Pesca e Asuntos Marítimos a Miguel Ángel López Sieiro.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Miguel Ángel López Sieiro secretario xeral da Consellería de Pesca e Asuntos Marítimos.
Santiago de Compostela, once de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 322/2005, do 11 de agosto, polo que se nomea director xeral de Recursos Mariños a Francisco Nicolás Fernández Cortés.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia,
na súa reunión do día once de agosto de dous mil cinco,
Nomeo a Francisco Nicolás Fernández Cortés director xeral de Recursos Mariños.
Santiago de Compostela, once de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 323/2005, do 11 de agosto, polo que se nomea director xeral de Estruturas e Mercados da Pesca a Manuel Adolfo Cabirta Garrido.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Manuel Adolfo Cabirta Garrido director xeral de Estruturas e Mercados da Pesca.
Santiago de Compostela, once de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 325/2005, do 11 de agosto, polo que se nomea secretario xeral da Consellería de Traballo a José Vázquez Portomeñe.
CONSELLERÍA DE TRABALLO — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a José Vázquez Portomeñe secretario xeral da Consellería de Traballo.
Santiago de Compostela, once de agosto de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 326/2005, do 11 de agosto, polo que se nomea director xeral de Promoción do Emprego a Álvaro Ansias Bacelar.
CONSELLERÍA DE TRABALLO — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Álvaro Ansias Bacelar director xeral de Promoción do Emprego.
Santiago de Compostela, once de agosto de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 327/2005, do 11 de agosto, polo que se nomea director xeral de Formación e Colocación a Pastor Fuenteseca Díaz.
CONSELLERÍA DE TRABALLO — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Pastor Fuenteseca Díaz director xeral de Formación e Colocación.
Santiago de Compostela, once de agosto de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 328/2005, do 11 de agosto, polo que se nomea secretario xeral da Consellería de Vivenda e Solo a Enrique Urdiales de Santiago.
CONSELLERÍA DE VIVENDA E SOLO — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Enrique Urdiales de Santiago secretario xeral da Consellería de Vivenda e Solo.
Santiago de Compostela, once de agosto de dous mil cinco.
Emilio Pérez Touriño
Presidente
María Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 324/2005, do 11 de agosto, polo que se nomea directora xeral de Innovación e Desenvolvemento Pesqueiro a Mª Fátima del Pilar Linares Cuerpo.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo a Mª Fátima del Pilar Linares Cuerpo directora xeral de Innovación e Desenvolvemento Pesqueiro.
Santiago de Compostela, once de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
ORDE do 25 de xaneiro de 2005 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/02/2005

A Orde do 26 de novembro de 1993 (DOG do 23-12-1993), no seu artigo 2º establece que se lles validará o curso de especialidade en lingua galega aos licenciados en filoloxía e aos diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Conceder a validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde de 26 de novembro de 1993:
María de los Dolores Luna Rodríguez33816480
María Andrea Carramal Martínez44081213
María Luisa Costas Rial10072760
Rosa María Peña Otero34940778
Artigo 2º
A Consellería de Educación e Ordenación Universitaria expedirálles os correspondentes diplomas.
Disposición derradeira
Facúltase a dirección xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 26 de xaneiro de 2005.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 19 de xaneiro de 2005 pola que se convoca o Premio das Artes e das Letras de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/02/2005

Advertido un erro na citada orde, publicada no DOG nº 20, do 31 de xaneiro de 2005, cómpre efectuar a seguinte rectificación:
Ao remate do texto, debe incluírse, como anexo, o modelo de solicitude normalizada que segue, consonte o indicado no informe da Inspección Xeral de Servizos do 4 de febreiro de 2005.
RESOLUCIÓN do 10 de decembro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo asinado o 30 de novembro de 2004 pola comisión negociadora do convenio colectivo de ámbito provincial para o sector do comercio de materiais de construción e saneamento da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/02/2005

Visto o texto do acordo asinado o día 30 de novembro de 2004 pola comisión negociadora do convenio colectivo para o sector comercio de materais de construción e saneamento da provincia de Lugo (código 2700175), integrada pola representación da Asociación Provincial de Empresarios da Construción (APEC) e das centrais sindicais M.C.A-UGT (44,4%), Fecoma-CC.OO. (55,6%) e F.C.M.-CIG (que non asinou a acta), mediante o que se fixa o calendario laboral para o ano 2005, no ámbito do referido convenio, e de conformidade co disposto
no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegación provincial
ACORDA:
Primeiro.-Ordenar a inscrición do citado acordo no rexistro de convenios desta delegación, así como o seu depósito.
Segundo.-Remitir o texto do mentado acordo á Dirección Xeral de Relacións Laborais da Xunta de Galicia.
Terceiro.-Dispor a súa publicación no Diario Oficial de Galicia.
Lugo, 10 de decembro de 2004.
Ana Chao Vázquez
Delegada provincial de Lugo